Publication: Magyar Közlöny
Issue: MK-2011-77 (Year: 2011, Number: 77)
Era: contemporary
Section: nem töltötte be. (Btk. 23. §) A büntetõeljárásról szóló 1998. évi XIX. törvény (a továbbiakban: Be.) az alapvetõ
Paragraph Index: 571

(3) bekezdés c) pont]. E törvényi rendelkezések tükrében értelmezhetetlen a kérdésnek a „büntetõeljárásokban” kitétele. A megfogalmazás alapján feltételezhetõ, hogy többféle büntetõeljárás létezik, vagy kellene, hogy létezzen, vagy esetleg a büntetõeljárás mellett irányadó ez pl. a szabálysértési eljárásra. Kérdéses továbbá, hogy a kezdeményezés a büntetõeljárási szabályok módosítására irányul-e. Ebbõl következõen azt akarja-e a kezdeményezõ, hogy büntetõeljárás indulhasson már 12 éves gyermek ellen a büntethetõséget kizáró ok ellenére és büntetõeljárásban alkalmazzák a gyermekvédelmi rendszer szankcióit, vagy pedig azt szeretné elérni, hogy a Btk. módosításával a büntethetõséget kizáró gyermekkor felsõ határát szállítsa le a törvényalkotó 12 évre. Az Alkotmánybíróság a jelen eljárásban megállapította, hogy a népszavazásra feltenni kívánt kérdés nem felel meg az Nsztv. 13. § (1) bekezdésében foglalt egyértelmûség követelményének: a választópolgárok nem tudják megítélni, hogy milyen jogalkotást támogatnak, és eredményes népszavazás esetén a törvényhozó sem tudná meghatározni jogalkotási kötelezettsége tartalmát. 3.3. A fentiekben kifejtettek alapján az Alkotmánybíróság megsemmisítette az OVBh-t, és az OVB-t új eljárásra utasította. Az OVBh. megsemmisítésére tekintettel az Alkotmánybíróság a kifogások további részét érdemben nem vizsgálta. Az Alkotmánybíróság e határozatának közzétételét az OVB határozatának a ben való megjelenésére tekintettel rendelte el. Budapest, 2011. július 5. Dr. Paczolay Péter s. k., az Alkotmánybíróság elnöke Dr. Balogh Elemér s. k., Dr. Bihari Mihály s. k., alkotmánybíró alkotmánybíró Dr. Bragyova András s. k., Dr. Holló András s. k., alkotmánybíró alkotmánybíró Dr. Kiss László s. k., Dr. Kovács Péter s. k., alkotmánybíró alkotmánybíró Dr. Lenkovics Barnabás s. k., Dr. Lévay Miklós s. k., alkotmánybíró elõadó alkotmánybíró Dr. Stumpf István s. k., alkotmánybíró Alkotmánybírósági ügyszám: 619/H/2011. IX. Ha tá ro za tok Tá ra

Source: https://magyarkozlony.hu/hivatalos-lapok/315bb401a3db981a5ee564991fdaeaec51a2ef8a/dokumentumok/386b01bb0cd470077cdde4fe727c1e6b35ad5f0f/letoltes